Раионк аԥсҭазаараҟынтә: Шьониа Гал араион аҟны араса аҽаҩра иазкны
Гал араион сынтәа араса аҽаҩра зеиԥшроу атәы арадио Sputnik аефир аҟны еиҭеиҳәеит агроном хада Лери Шьониа.
Араион аҟны сынтәа араса аҽаҩра даара уалаҽхәартә иҟам, аха уеизгьы ахаҭабзиара хар амам, анхацәа рҽаҩра аингалара иаҿуп, иҳәеит Шьониа.
"Иахьазы Гал аџьармыкьахь аҭира инаргоит, аха макьана ахә маҷуп, убри рыцҳараны иҟоуп, избанзар ҽнак ауаҩы аҟәшәара днарԥхьозар, ҩ-нызқь мааҭ иҭахуп. Араса иахьа 50-55 мааҭ иаԥсоуп, уи ахә хамлар анхацәа рус цәгьахоит", - иҳәеит Шьониа.
Гал араион аҟны 8 нызқь гектар рҟынӡа арасаҭрақәа ыҟоуп, сынтәа 12 нызқь тонна рҟынӡа аҽаҩра иазыԥшуп, иҳәеит араион агроном хада.
Аицәажәара инеиҵыхны ишәаҳар шәылшоит аудиофаил аҟны хыхь.